Diari Oficial de la Generalitat Valenciana


Sumari del DOGV 5316, del 02-08-2006 (2006/9198)

Informació pública del projecte de reparcel·lació del sector PNN-2. Expedient 20/9392 ER.
-----------------------------------------------------------------------------------------

### Dades del document

Número de DOGV
:   5316

Data del DOGV
:   02-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9198


Organisme emissor
:   Ajuntament de Sagunt

Tipus de document
:   Anunci

Informació pública del projecte de reparcel·lació del sector PNN-2. Expedient 20/1138 ZH. [2006/Q9198]  
Mitjançant este edicte us notifique la Resolució número 275, del regidor delegat d'Urbanisme, de data 19 de juliol de 2006, que, literalment, diu així:   
«Resolució del regidor delegat d'Urbanisme número 275  
Assumpte: informació pública del projecte de reparcel·lació del sector PNN-2 (polígon no numerat número 2). Expedient 20/9160 BS.  
Vist que l'agent urbanitzador del sector PNN-2, presenta amb data 14 de juliol de 2006, número RE 43.110, el projecte de reparcel·lació de l'esmentada unitat, compost de la documentació següent:  
Document 1 de 2. Memòria.  
Document 2 de 2. Parcel·les aportades i adjudicació, topografia i registre de la propietat.  
Vist que el cap de secció d'Urbanisme, amb data 18 de juliol de 2006, informa:  
Vista la documentació de la proposta de projecte de reparcel·lació presentada per l'agent urbanitzador del polígon no numerat número 2 del Pla General d'Ordenació Urbana, en data 14 de juliol de 2006, RE número 43.110, cal fer les consideracions següents:  
1. Tractament de la parcel·la número 5.  
Este no es considera com a adequat, atés que la premissa per al tractament com a consolidat és que la construcció preexistent siga compatible amb l'ordenació detallada, extrem que en este cas no es dóna (afectada per les alineacions) i que en provocarà la demolició.  
Estem davant d'una aportació més, que genera el corresponent dret d'adjudicació en una ubicació distinta, i no davant d'una parcel·la amb un ús preexistent compatible que es mantindrà després de la reparcel·lació i que ja gaudix de servicis urbanístics.  
En conseqüència, l'esmentada aportació número 5 haurà de pagar les corresponents quotes d'urbanització.  
2. Pel que fa al tractament de l'impost sobre el valor afegit.  
En el document consta el tractament de l'impost sobre el valor afegit generat per les distintes actuacions derivades de la reparcel·lació. Este ajuntament no entra a prejutjar la correcció d'este impost ni de cap altre impost estatal o autonòmic, extrem que correspon fiscalitzar a l'administració tributària. Per tant, encara que conste en la documentació municipal, no suposa un mandat imperatiu per part de l'ajuntament sobre un extrem en el qual manca de competència decisòria.  
3. Pel que fa a la retaxació.  
S'han de suprimir les consideracions de la pàgina 10 del document sobre la procedència de la retaxació, ja que no són aplicables a este cas.  
4. Aportacions municipals.  
No s'han documentat ni tingut en compte com a possibles aportacions municipals amb dret d'adjudicació els terrenys inclosos a l'àmbit i adquirits mitjançant expropiació per a l'obertura del carrer del Maestrat. Estes expropiacions es van fer el 1990.  
Caldrà documentar este extrem i donar-li el tractament adequat.  
6. Centre de transformació en parcel·la edificable.  
El projecte de reparcel·lació no documenta en la descripció de les adjudicacions la servitud que comportarà la ubicació en una d'estes del centre de transformació corresponent ni la valoració que esta imposició suposa per als altres propietaris.  
7. Criteris de superposició.  
A costa del que resulte del període d'informació pública i de la conformitat dels propietaris, no es prejutgen en este moment.  
8. Garanties de la retribució en terrenys a l'agent urbanitzador.  
No es descriuen les garanties que l'agent urbanitzador haurà de constituir com a conseqüència de la percepció de terrenys en concepte de retribució. Haurà d'esmenar este extrem.  
A més a més, les adjudicacions dels propietaris que hagen pagat en terrenys, no tindran l'afecció registral corresponent.  
9. Dissolució de proindivisos.  
Cal atendre durant el període d'informació pública el desig exprés d'aquells copropietaris que disposen d'una quota de participació en la copropietat d'origen suficient com per a obtindre una parcel·la d'adjudicació independent. El document d'aprovació definitiva haurà de recollir este extrem.  
Extrem que s'assenyala expressament en el present acord als efectes oportuns de no considerar vàlids els requeriments de dissolució de proindivisos que es pogueren fer sobre estes parcel·les.  
En este sentit cal destacar el cas de la parcel·la d'adjudicació número 1, en la qual els seus quatre copropietaris podrien gaudir de quatre adjudicacions independents. El fet d'haver adoptat l'una o l'altra solució condiciona prou el resultat final dels seus propietaris.  
10. Pel que fa a l'adjudicació número 2.  
Un dels dos copropietaris té dret a adjudicació independent i per tant, tret que mostre expressament la seua conformitat en la solució proposada, no podrà ser inclòs en un proindivís amb un altre propietari, encara que l'origen d'això siga la retribució en terrenys. A l'agent urbanitzador li queda l'alternativa, respectant drets d'adjudicació preferents, de concentrar les seues retribucions en terrenys, que donen marge per a una adjudicació independent.  
Caldrà corregir l'adjudicació en este sentit, si bé subordinat al fet que el propietari afectat mostre la conformitat al proindivís.  
11. Pel que fa a les adjudicacions de Vita de Amarre, SL.  
El propietari majoritari de l'àmbit participa en dos proindivisos, a més a més de gaudir d'adjudicació independent, cosa que va en contra del criteri de concentració d'adjudicacions. La correcció del tractament dels seus drets i la cerca de la concentració de les seues adjudicacions, amb el respecte en tot cas als drets d'adjudicació mitjançant superposició, se supedita al que manifeste la persona interessada durant el període d'informació pública.  
12. Pel que fa al calendari.  
Este es limita a ser un calendari d'execució d'obres, sense especificar quantes quotes es giraran, en quins terminis i en quin percentatge. Caldrà aclarir este extrem.  
Pel que fa a les quotes que es prevegen girar als qui paguen en metàl·lic, caldrà completar-ho tot indicant que:  
. Hi haurà un certificat zero, referent als saldos deutors i creditors per indemnitzacions. El pagament als creditors o la seua consignació serà en tot cas previ a l'ocupació de les parcel·les.  
. Cal aclarir la durada en mesos aproximada prevista per a efectuar cada una de les liquidacions.  
. Les despeses complementàries es prorratejaran en cada un d'estos certificats.  
Tots estos extrems caldrà esmenar-los en el document refós que ha d'aportar l'agent urbanitzador a l'efecte de l'aprovació definitiva.  
Atés que el projecte de reparcel·lació s'haurà d'ajustar a les actuacions prèvies a l'aprovació, seguint les pautes de l'article 169 i següents de la Llei 16/1995, Urbanística Valenciana, en relació amb els articles 394 i següents del Reglament d'Ordenació i Gestió Territorial i Urbanística.  
Atés que l'alcaldessa presidenta, entre altres, l'atribució per al tràmit dels instruments de gestió, d'acord amb el que disposa l'apartat j) de l'article 21 de la Llei 7/1981, de 2 d'abril, de Bases de Règim Local.  
Atés que mitjançant la Resolució de l'Alcaldia, de data 3 de novembre de 2003, número de resolució 3.779, es resol delegar en el regidor d'Urbanisme i Manteniment l'obertura de períodes d'informació pública d'instruments de gestió urbanística.  
A la vista del que s'ha dit anteriorment, resolc:  
Primer  
Sotmetre al tràmit d'informació pública el projecte de reparcel·lació del sector PNN-2 del Pla General d'Ordenació Urbana, de data d'entrada en este ajuntament 14 de juliol de 2006, número RE 43.110 i compost de la documentació que s'indica en el primer vist, en el Diari Oficial de la Generalitat, li comunique la possibilitat de formular al·legacions durant el termini d'un mes, comptadors des de la publicació de l'edicte en el Diari Oficial de la Generalitat.  
Segon  
Remetre un avís amb el contingut als titulares registrals i cadastrals afectats per l'actuació.  
Sagunt, 19 de juliol de 2006.. El regidor d'Urbanisme: Francesc Fernández.